<classify> SERIKALI imesema kufi kia Julai Mosi, mwaka huu, bandari kavu inayojengwa katika eneo la Kwala mkoani Pwani inatarajiwa kukamilika na mizigo na magari kuhamishiwa huko.Pia, imekiri kuwepo kwa changamoto nyingi kwa wanaosafirisha mizigo kutoka nchini kuelekea Jamhuri ya Kidemokrasia ya Congo DRC kukiwa na msongamano mkubwa zaidi ya kilomita 70 katika mpaka wa Kasumbaleza, na kwamba suala hilo linafanyiwa kazi.Waziri wa Ujenzi, Mawasiliano na Uchukuzi, Isaack Kamwelwe alisema hayo jana Dar es Salaam baada ya kutembelea bandari kavu ya Kitopeni yenye uwezo wa kuhifadhi magari 1,000 iliyopo jijini Dares Sa- laam na kuizindua, ili mizigo inayoshushwa katika bandari ya Dar es Salaam iweze kupelekwa huko na kupunguza msongamano.Kuhusu msongamano kwa mizigo inayokwenda nje ya nchi, Kamwelwe alisema katika mpaka huo wa Kasumbaleza ni hatari na tatizo hilo atalifanyia kazi atakapomaliza Bunge la Bajeti linaloendelea kwa kuonana na Waziri mwenzie wa nchi ya Zambia ili kupata ufumbuzi.Kuna changamoto nyingi kwa wanaosafirisha mizigo kwenda Kongo kupitia mpaka wa Kasumbaleza, ni hatari , magari yana foleni zaidi ya kilomita 70, tatizo hili nalijua baada ya Bunge nitakwenda kuonana na Waziri mwenzangu huko Zambia kuona uwezekano wa kujenga njia nyingine ambayo ni fupi, alisema.Alisema ipo njia fupi ambayo ikifunguliwa itakuwa ni kwa ajili ya Watanzania tu, ambayo kipande cha kilomita 30 kikiwekwa lami inaweza kuanza kutumika na kushirikiana ujenzi kwa daraja la Luapula lenye urefu wa ki- lomita 100 ambapo barabara hiyo kwa upande wa Zambia tayari imejengwa.Alisema barabara hiyo itajengwa kwa haraka kutoka Tunduma na Sumbawanga ili iwe ni njia maalum kwa magari ya mizigo kutoka Dar es Salaam kuelea Kongo. Muwe na subira, mtuvumilie kwani baada ya kukamilika kwa barabara hiyo, mlundikano wa kwenda Kongo hautokuwepo, hivyo wale wanaopata shida watambue kuwa serikali inajitahidi kurahisisha suala hilo, alisema Kamwelwe.Kuhusu bandari kavu ya Kitopeni, alisema mzigo umekuwa mkubwa katika Bandari ya Dar es Salaam, licha ya kuwepo kwa badari kavu ICD 13 ambazo zote zimejaa mzigo zaidi ya asilimia 85 na meli zinaendelea kuingia. Alisema nyongeza hiyo ya mzigo ni baada ya gati namba moja kukamilika lenye kina kirefu cha maji, ambapo mzigo unaoshushwa bandarini hapo. Kwa kuwa hapa Kitopeni pamekamilika, kazi kwenu TRA, magari yakiingia bandarini yaje huku yasisongamane na kontena kwani ni hatari. Kuanzia leo magari yakifika yaje huku,TRA mkajipange mje huku kwa ajili ya kodi, alisema Kamwelwe.Kuhusu Kwala alisema wanaendelea kujenga eneo hilo na kwamba ifikapo Julai mosi ni lazima mizigo ianze kwenda huko. Serikali iliingia mkataba kwa ajili ya kukarabati magati manane ili kuiongezea uwezo bandari ya Dar es Salaam na hata sasa kukiwepo na Mkataba wa Sh bilioni 137 kwa ajili ya kujenga gati kubwa la mita 300 katika bandari ya Mtwara.Mkurugenzi wa Bandari ya Dar es Salaam, Fredy Liundi alisema eneo la Kitopeni liko katika bandari ya Dar es Salaam na limeendelezwa ili kukidhi mahitaji ya mzigo. Alisema bandari ya Dar es Salaam imeendelea kupokea mzigo mwingi kwa ajili ya nchi jirani na ndani, hivyo menejimenti imeona iendeleze ili kuhifadhi mizigo na baadhi ya magari yanayoletwa nchini. Ina uwezo wa kuhifadhi magari 1,000, kiasi cha meli moja, hivyo litatoa fursa ya kuongeza uwezo wa bandari kupokea mizigo mwingi na meli nyingi zaidi na kuongeza mapato mengi nchini, alisema.  <topic>: kitaifa 